Mooring-kiinnityksessä vene peruutetaan laituriin ja kiinnitetään keulasta köysiin, jotka nostetaan pohjasta. Perä kiinnitetään kahdella köydellä laituriin. Kiinnitystapa vaatii jonkin verran harjoittelua, erityisesti veneen peruuttaminen on meille suomalaisille usein vierasta. Eniten mooring vaatii kipparilta/ ruorimieheltä, joka vastaa veneen peruuttamisesta laituriin. Olosuhteet ovat usein haastavia, pieni paikka veneiden välissä, sivutuuli, virtaukset ja monet muut häiritsevät tekijät. Miehistön työnjaon on myös syytä olla etukäteen sovittuna, ketkä hoitavat peräköydet, kuka hoitaa mooring-köyden jne. Kaikki on myös laitettava etukäteen kuntoon, köydet, fendarit jne. Kts lisää www.mizzen.fi/faq